
ŠAKIŲ RAJONO SAVIVALDYBĖS TARYBA

SPRENDIMAS

DĖL VALSTYBEI NUOSAVYBĖS TEISE PRIKLAUSANČIO TURTO NURAŠYMO

2014 m. vasario 27 d. Nr. T-45
Šakiai



Rajono savivaldybės taryba, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 22 straipsnio 1 dalies 2 ir 4 punktais, 23 straipsnio 6 dalimi, įgyvendindama Vyriausybės 2001 m. spalio 19 d. nutarimu Nr. 1250 (Žin., 2001, Nr. 90-3175) patvirtintą Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą bei atsižvelgdama į Socialinės apsaugos ir darbo ministerijos 2014 m. sausio 22 raštą Nr. (5.29-73) SD-458, nusprendžia:


1. Nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu rajono savivaldybės patikėjimo teise valdomą ilgalaikį ir trumpalaikį materialųjį turtą pagal pridedamą priedą.



2. Įpareigoti rajono savivaldybės administracijos Socialinės paramos skyriaus vedėją Leonorą Pocevičiūtę būti atsakinga už 1 punkte nurodyto nurašomo turto išardymą ir likvidavimą.

